Ettevõtte areng, Loomemajandus, Tootearendus ja disain
Veebikoolituste sari „Intellektuaalomand ettevõtjale“ annab baasteadmised intellektuaalomandist ja selle kaitsmisest, lisaks tutvutakse lähemalt Eesti kaasustega. 11. augustil, koolituse viiendas osas, tutvustame intellektuaalomandi aspekte lepingutes, konfidentsiaalsuslepinguid, arenduskoostöö lepinguid ning EASi näidislepinguid ja nende kasutamist.
Koolitusele on oodatud kõik ettevõtjad ja disainihuvilised, kes tegelevad tarkvaraarenduse, seadmete, toote-, pakendi-, graafilise või mõnes muus disaini valdkonnas. Täpsemad teemakäsitlused leiab ajakavast.
Metoodika ja teadmiste kontroll
Koolitus toimub veebiseminari vormis Webinarjam keskkonnas. Peale igat seminari läbib osaleja veebipõhise küsimustiku teadmiste kontrolliks ning koolituse edukal läbimisel väljastatakse osavõtjatele vastav tunnistus.
|11.08


kell 13–16
|IO lepingutes, konfidentsiaalsuslepingud, arenduskoostöö lepingud. EAS näidislepingud ja nende kasutamine.|
Koolitusele paneme punkti 25. augustil, mil anname ülevaate litsentside müügist ja sisseostust ning tutvustatame tasuta kaubamärkide ja patentide andmebaase.
Koolitajad
Siim Kinnas. Siim on EAS-i intellektuaalomandi spetsialist, kellel on pikaajaline intellektuaalomandi kommertsialiseerimise kogemus tehnika-, IT- ja materjaliteaduse valdkonnas. Siim oskab vastata küsimustele - Kas, miks, mida ja kus patenteerida? Millised on muud võimalused ettevõtte arenduste kaitseks? Kuidas intellektuaalomandi tingimusi näiteks ülikoolidega läbi rääkida? Kas ja kuidas intellektuaalomandit välja litsentseerida? Kuidas kaitsta end võimaluse eest, et ettevõtet rünnatakse kellegi teise intellektuaalomandiga?
Marius Kuningas. Marius on töötanud intellektuaalomandi valdkonnas üle 15 aasta. Enne EASi meesonnaga liitumist on ta töötanud tehnoloogiasiirde koordinaatorina Taltechis, Patendiinfo Keskuse direktorina, eksporditeenuste direktorina Eesti Kaubandus- ja Tööstuskojas ning Eesti Intellektuaalomandi ja Tehnoloogiasiirde Keskuse direktorina. Marius on andnud loenguid Taltechis bakalaureuse- ja magistriõppe tudengitele ja õppejõududele (2015-16), Tartu Ülikoolis doktorantidele (2016), doktorantidele Stockholmi Kuninglikus Ülikoolis (2018), Tallinna Ülikoolis doktorantidele ja töötajatele (2017), Eesti Ettevõtluskõrgkoolis Mainor bakalaureuseõppe tudengitele (2018-19) ning Tallinna Majanduskoolis (2019-20).
Veebikoolitusel osalemine on tasuta, kuid vajalik on eelregistreerimine.
Koolitust rahastatakse Euroopa Regionaalarengu Fondi vahenditest.